Middelsstore, avlange, blanke, rødbrune oldenborrer. Oversiden er kraftig punktert, forkroppen litt glissent kledt med lange hår. "Snuten" (clypeus) er rundet med litt opphøyd forkant, pannen med kraftig mikroskulptur. Antennene er ti-leddete, de tre ytterste leddene danner en vifte med lange blader. Dekkvingene er parallellsidige med kraftig punktering som ikke står radvis.